ઇસ્લામાબાદ : પાકિસ્તાનનાં વડાપ્રધાન નવાઝ શરીફે કહ્યું કે પરાણે ધર્માંતરણ અને બીજા ધર્મોનાં પૂજા સ્થળો પર હૂમલો કરવાને ઇસ્લામમાં અપરાધ ગણવામાં આવે છે. શરીફે હોળી પર આયોજીત એક સમારંભ દરમિયાન કહ્યું હતું. તેમણે કહ્યું કે પાકિસ્તાન કોઇ ધર્મની વિરુદ્ધ નથી અને અહીં ધર્મના મુદ્દે કોઇ લડાઇ નથી. પાકિસ્તાનમાં હિંદૂ મંદિરો પર હૂમલો અને હિન્દૂ મહિલાઓનું પરાણે ધર્માંતરણની નવી ઘટનાઓ થઇ રહી છે. એવામાં વડાપ્રધાન શરીફનું આ નિવેદન ખુબ જ મહત્વનું છે.